BOKGOBAPUKU BJA INTHANETENG
GO YA KA DINAGA
LEFASENG KA MOKA
IKGOKAGANYE LE RENA
Tše di latelago
TABA YA LETLAKALA LA KA NTLE Jesu Kriste ge e le Gabotse ke Mang?
TABA YA LETLAKALA LA KA NTLE Jesu—Moo a Tšwago Gona
Dihlatse tša Jehofa
DILO TŠE DI LEGO GONA
Bodireding bja gagwe ka moka, Jesu o rutile batheetši ba gagwe seo Mmušo wa Modimo e lego sona le seo o tlago go se dira. Ela hloko ditherešo tše di latelago mabapi le Mmušo gotee le ditsopolo tša Mangwalo tšeo di bontšhago seo Jesu a se boletšego mabapi le taba ye.
Mmušo wa Modimo ke pušo ya legodimong gomme Jesu ke yena yoo Jehofa a mo kgethilego gore e be Kgoši.—MATEO 4:17; JOHANE 18:36.
Mmušo o tla kgethagatša leina la Modimo le go dira gore thato ya gagwe e direge mo lefaseng bjalo ka ge e direga legodimong.—MATEO 6:9, 10.
Ka tlase ga pušo ya Mmušo wa Modimo, lefase ka moka le tla fetošwa paradeise.—LUKA 23:42, 43.
Kgauswinyane Mmušo wa Modimo o tla tla gomme wa phethagatša thato ya Modimo mo lefaseng. *—MATEO 24:3, 7-12.
Jesu o be a tsebja kudu e le “Morutiši.” (Johane 13:13) Lega go le bjalo, nakong ya bodiredi bja gagwe bja nywaga e meraro le seripa, o ile a dira mediro e matla. Mediro ye e be e phetha merero e mebedi. Morero wa pele, e thušitše go hlatsela gore ruri o be a romilwe ke Modimo. (Mateo 11:2-6) Wa bobedi, e utollotše seo a tlago go se dira nakong e tlago ka tekanyo e kgolo bjalo ka Kgoši ya Mmušo wa Modimo. Ela hloko e mengwe ya mehlolo yeo a e dirilego.
Akanya kamoo bophelo bo tlago go ba ka gona lefaseng ka tlase ga pušo ya Kgoši ye e matla!
Ge go tliwa tabeng ya go ruta ba bangwe ka Jehofa, ga go yo a swanelegago go feta Morwa wa Modimo ka noši, yena yo a ilego a tla a tsebja e le Jesu Kriste. Ka ge e le “leitšibulo la tlholo yohle,” Jesu o phetše kgauswi le Jehofa legodimong nako e telele go feta sebopiwa le ge e le sefe sa moya. (Bakolose 1:15) Nagana ka dibaka tšeo di bego di mmulegetše tša gore a monye kgopolo ya Tatagwe le go ithuta thato ya Gagwe, ditekanyetšo tša gagwe le ditsela tša gagwe.
Ela hloko ditsela tše pedi tše bohlokwa tšeo Jesu a utolotšego Tatagwe ka tšona.
Jesu o utolotše dibopego tše dibotse tša semelo sa Jehofa ka ditiro tša gagwe. Jesu o bonagaditše semelo sa Tatagwe ka tsela e phethagetšego moo ge e le gabotse a bego a ka re: ‘Ge le nyaka go tseba kamoo Tate a lego ka gona, lebelelang nna.’—JOHANE 5:19; 14:9.
Didirišwa tša go ithuta Beibele
Dikgatišo tše di Lego Gona
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Ntšha Moneelo wa go Thekga Modiro wa Rena wa Lefase ka Bophara